Universis præsentes litteras inspecturis, A. Decanus  capitulum matris Ecclesiæ Sancti Johannis Bisuntinensis, salutem in Domino. Noveritis quòd cùm causa verteretur inter venerabilem patrem Nicholaum Archiepiscopum nostrum ex unâ parte,  venerabiles viros Abbatem  conventum Trenorchienses ex alterâ, super Ecclesia  parochiatu villæ de Lovinco, quam dicebat Archiepiscopus sibi lege diocesanâ esse subjectam, Abbas verò  conventus prædicti id in omnibus denegabant, asserentes dictam Ecclesiam ad eos pleno jure spectare,  pacificè possedisse. Tandem mediantibus bonis viris, de voluntate  assensu nostro inter partes compositum est in hunc modum. Videlicèt quòd Archiepiscopus Bisuntinus personam examinatam ab Abbate Trenorchiense,  præsentatam ab eo ad curam dictæ Ecclesiæ, sine dilatione  difficultate aliquâ de cætero in perpetuum incurare tenetur, nec recusare possit præsentatum. Qui incuratus semel in anno, scilicet in Maio ad Synodum personaliter veniet nihil soluturus, sed auditurus mandata Synodalia, quæ faciet observari, dummodò non sint in præjudicium Ecclesiæ Trenorchiensis. Cum autem Archiepiscopus ad Ecclesiam de Lovinco venerit de termino in terminum, viginti solidos Stephanus tantummodò in subsidium procurationis recipiet à Priore  Capellano: nec ampliùs poterit exigere ab eisdem. Si verò ad requisitionem Abbatis Trenorchiensis Prioris, vel Capellani de Lovinco Archiepiscopus consecravit ibi Ecclesiam, vel altare, procurabitur à Priore,  Capellano. Nec unquam interdicet totam villam de Lovinco, nec Priorem, sine assensu  voluntate Abbatis Trenorchiensis, nisi quamdiu fuerit ibi prædo vel præda. In omnibus aliis personis ejusdem parochiæ poterit animadvertere, prout exegerit eorum reatus. Pro injuriis autem manifestis Abbati  conventui Trenorchiensi;  suis illatis, tam Priori  domui de Lovinco, quàm aliis rebus, videlicèt de personis Capellani de Lovinco, ad requisitionem  mandatum Abbatis  conventûs Trenorchiensis, in continenti autoritate Archiepiscopi sententiabit,  faciet sententias inviolabiliter observari. De omnibus aliis causis spiritualibus cognoscet Archiepiscopus,  faciet prout exegerit ordo juris. Et nè super præmissis aliqua valeat in posterum quæstio vel discordia suboriri, nos Abbati  conventui sæpedictis præsentem cartam tradidimus in testimonium veritatis, sigilli nostri munimine roboratam. Acto anno Domini millesimo ducentesimo tricesimo tertio.